วันที่ 8 มีนาคม พ.ศ. 2563 ซาอุดีอาระเบียเป็นผู้เริ่มทำสงครามราคาน้ำมันกับรัสเซีย ส่งผลทำให้ราคาน้ำมันตกลงอย่างหนัก โดยราคาน้ำมันสหรัฐตกลงมา 34% ราคาน้ำมันดิบตกลงมา 26% และราคาน้ำมันเบรนต์ตกลงมา 24% สงครามราคาน้ำมันเริ่มต้นหลังการเจรจาระหว่างกลุ่มโอเปกและรัสเซียประสบกับความล้มเหลว หลังจากรัสเซียไม่ร่วมลดกำลังผลิตในช่วงการระบาดทั่วของโคโรนาไวรัส พ.ศ. 2562–2563 ราคาน้ำมันลดลง 30% นับตั้งแต่เริ่มปีใหม่ เหตุเพราะความต้องการลดลง การที่ราคาน้ำมันตกลงหนักเป็นหนึ่งในสาเหตุที่ทำให้ตลาดหลักทรัพย์ตกอย่างหนักในวันที่ 9 มีนาคม พ.ศ. 2563 หรือที่รู้จักในชื่อ วันจันทร์ทมิฬ (Black Monday)

ภูมิหลัง
--------

ปี พ.ศ. 2557 การผลิตน้ำมันจากชั้นหินดินดาน (shale oil) มีส่วนแบ่งการตลาดที่เพิ่มขึ้น ในขณะที่ผู้ผลิตยังคงผลิตน้ำมันกันนั้น ราคาก็ตกลงอย่างรุนแรง จากราคามากกว่า 114 ดอลลาร์สหรัฐในปี 2557 ตกลงไปเหลือ 27 ดอลลาร์สหรัฐในปี 2559 จนในเดือนกันยายน 2559 ซาอุดีอาระเบียและรัสเซียตกลงที่จะร่วมมือกันจัดการกับราคาน้ำมัน โดยได้สร้างพันธมิตรของกลุ่มผู้ผลิตโอเปกและที่ไม่ใช่โอเปก ที่มีชื่อเรียกกันว่า "โอเปกพลัส" (OPEC+) และในเดือนมกราคม 2563 โอเปกพลัสได้ลดการผลิตน้ำมัน 2.1 ล้านบาร์เรลต่อวัน โดยซาอุดีอาระเบียเป็นชาติที่ลดการผลิตมากที่สุด

จากผลกระทบการระบาดทั่วของโคโรนาไวรัส พ.ศ. 2562–2563 ส่งผลให้ปริมาณการผลิตของโรงงานและความต้องการในการขนส่งลดลง นำมาสู่ความต้องการโดยรวมของน้ำมันลดลง เป็นสาเหตุให้ราคาน้ำมันตก จนวันที่ 15 กุมภาพันธ์ 2563 องค์การพลังงานระหว่างประเทศ (International Energy Agency) ประกาศว่าความต้องการน้ำมันลดลงต่ำสุดนับตั้งแต่ปี 2551 ตกลง 325,000 บาร์เรลต่อวัน ถึง 825,000 ต่อวัน การใช้น้ำมันลดลง 435,000 บาร์เรลต่อวัน แม้ความต้องการน้ำมันจะลดลงทั่วโลก อย่างในตลาดจีนลดลงมากที่สุดนับตั้งแต่ปี 2551 โดยที่ประชุมโอเปกที่เวียนนาเห็นว่าควรลดการผลิตน้ำมัน โดยให้ผลิต 1.5 ล้านบาร์เรลต่อวันในไตรมาสที่สองของปีนี้ (มียอดลดการผลิต 3.6 ล้านบาร์เรลต่อวันจากการตกลงครั้งปี 2559) โดยกลุ่มจะมีการพิจารณานโยบายอีกครั้งในวันที่ 9 มิถุนายน ในการประชุมครั้งถัดไป โอเปกขอให้รัสเซียและกลุ่มประเทศสมาชิกที่ไม่ใช่โอเปกในโอเปกพลัสยอมรับการตัดสินใจของโอเปก จนวันที่ 6 มีนาคม 2563 รัสเซียปฏิเสธที่จะทำตาม เสมือนตัดความสัมพันธ์อันไม่เป็นทางการนี้ ทำให้ราคาน้ำมันตกลง 10% หลังการประกาศ

เหตุการณ์
---------

การเคลื่อนไหวของราคาน้ำมัน WTI เส้นสีแดงคือการเปลี่ยนของราคาในวันเดียวกัน คือ 9 มีนาคม พ.ศ. 2563
วันที่ 8 มีนาคม พ.ศ. 2563 ซาอุดีอาระเบียประกาศลดราคาน้ำมันอย่างไม่คาดหมาย ลดราคา 6 ถึง 8 ดอลลาร์สหรัฐต่อบาร์เรลสำหรับลูกค้าในยุโรป เอเชีย และสหรัฐ การประกาศนี้ส่งผลให้ราคาน้ำมันตก ราคาน้ำมันดิบเบรนต์ตกลง 30% ตกลงมากที่สุดนับตั้งแต่สงครามอ่าว ราคาน้ำมันดิบดับบลิวทีไอ (West Texas Intermediate) ที่ใช้เป็นเกณฑ์มาตรฐานของน้ำมันก็ตกลง 20% และหลังการประกาศลดราคาน้ำมัน ค่าเงินรูเบิลรัสเซียตกลง 7% ถือว่าต่ำที่สุดในรอบ 4 ปี เมื่อเทียบกับดอลลาร์สหรัฐ แต่หลังนั้นราคาน้ำมันและตลาดก็ฟื้นตัว ราคาน้ำมันดีดขึ้น 10% และตลาดหลักทรัพย์ส่วนใหญ่ฟื้นตัวหลังวันจันทร์ทมิฬ วันที่ 10 มีนาคม ซาอุดีอาระเบียประกาศเพิ่มการผลิตน้ำมันจาก 9.7 ล้านบาร์เรลต่อวันเป็น 12.3 ล้านบาร์เรลต่อวัน ขณะที่รัสเซียก็วางแผนเพิ่มการผลิตน้ำมัน 300,000 บาร์เรลต่อวัน

ผลกระทบ
-------

ก่อนเปิดตลาดวันจันทร์ ตลาดฟิวเจอร์ดัชนีอุตสาหกรรมดาวโจนส์ตกลงกว่า 1,300 จุด อันเป็นผลมาจากความกังวัลต่อโคโรนาไวรัสและสงครามราคาน้ำมัน วันจันทร์ที่ 9 มีนาคม พ.ศ. 2563 ตลาดหลักทรัพย์ทั่วโลกตกลงอย่างหนักเนื่องจากเหตุผลการตระหนกต่อการระบาดทั่วของโคโรนาไวรัส พ.ศ. 2562–2563 และสงครามราคาน้ำม้นระหว่าง ซาอุดีอาระเบียและรัสเซีย ดาวโจนส์ตกลงมามากกว่า 7% หรือ 2,000 จุด มากกว่าตลาดซื้อขายล่วงหน้าเสียอีก และถือเป็นการตกของราคามากที่สุดประวัติศาสตร์ ตลาดอื่นก็ส่งผลกระทบในทำนองเดียวกัน ดัชนีเอสแอนด์พี 500 ตกลง 7.6% แนสแด็กคอมโพซิตตกลง 7.2% ดัชนี FTSE MIB ของอิตาลีตกลงมา 11% ตลาดในสหรัฐต้องมีการใช้เซอร์คิตเบรกเกอร์เพื่อป้องกันราคาตกอย่างรุนแรง โดยหยุดการซื้อขายนาน 15 นาที

อ้างอิง
-------

1. ↑  Business, Matt Egan, CNN. "Oil crashes by most since 1991 as Saudi Arabia launches price war". *CNN*. สืบค้นเมื่อ 2020-03-10.
2. ↑  "Oil Prices, Stocks Plunge After Saudi Arabia Stuns World With Massive Discounts". *NPR.org* (ภาษาอังกฤษ). สืบค้นเมื่อ 2020-03-10.
3. 1 2  "OPEC and how it has dealt with oil price crashes". *Reuters*. 12 March 2020. สืบค้นเมื่อ 12 March 2020.
4. ↑  "IEA: Oil Demand To Fall For First Time In A Decade". *OilPrice.com* (ภาษาอังกฤษ). สืบค้นเมื่อ 2020-03-10.
5. ↑  Ellyatt, Sam Meredith,Holly (2020-03-05). "Oil drops as OPEC agrees on massive oil supply cut to offset virus impact; awaits Russia's approval". *CNBC* (ภาษาอังกฤษ). สืบค้นเมื่อ 2020-03-10.
6. ↑  "Oil plunges 10% after Opec deal collapses". *BBC News* (ภาษาอังกฤษแบบบริติช). 2020-03-06. สืบค้นเมื่อ 2020-03-10.
7. ↑  Reed, Stanley (2020-03-06). "Oil Prices Nose-Dive as OPEC and Russia Fail to Reach a Deal". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2020-03-11.
8. ↑  Bostock, Rosie Perper, Bill. "Oil is down 21% after its biggest drop in decades following Saudi price cuts that sparked a race to the bottom with Russia". *Business Insider*. สืบค้นเมื่อ 2020-03-10.
9. ↑  "Bloomberg - Are you a robot?". *bloomberg.com*. สืบค้นเมื่อ 2020-03-11. `{{cite web}}`: Cite ใช้ชื่อทั่วไป (help)
10. ↑  "Ruble Tumbles, U.S. Shares Plunge After OPEC-Russia Deal Collapse". *RadioFreeEurope/RadioLiberty* (ภาษาอังกฤษ). สืบค้นเมื่อ 2020-03-11.
11. ↑  "Markets start to bounce back after steep losses". *BBC News* (ภาษาอังกฤษแบบบริติช). 2020-03-10. สืบค้นเมื่อ 2020-03-10.
12. ↑  Stevens, Pippa (2020-03-09). "Oil jumps more than 10% one day after sharpest decline since 1991, amid hopes for continued OPEC talks". *CNBC* (ภาษาอังกฤษ). สืบค้นเมื่อ 2020-03-10.
13. ↑  Ambrose, Jillian (11 March 2020). "Saudi Arabia steps up oil price war with big production increase". *The Guardian*. สืบค้นเมื่อ 12 March 2020.
14. ↑  MarketWatch. "Dow futures fall maximum amount allowed, poised to plunge 1,300 points at the open as oil prices deliver a punishing blow to Wall Street". *MarketWatch* (ภาษาอังกฤษแบบอเมริกัน). สืบค้นเมื่อ 2020-03-11.
15. ↑  "Dow closes with decline of 2,000 points, almost ending 11-year bull market". *NBC News* (ภาษาอังกฤษ). สืบค้นเมื่อ 2020-03-10.
16. ↑  "Coronavirus has now spread to every EU country and Ireland has canceled the St Patrick's Day parade". *MarketWatch*. March 9, 2020. สืบค้นเมื่อ March 12, 2020. `{{cite web}}`: Cite ไม่รู้จักพารามิเตอร์ว่างเปล่า : `|1=` (help)
17. ↑  Bloom, Jeff Cox,Michael (2020-03-09). "The market triggered a 'circuit breaker' that kept stocks from falling through the floor. Here's what you need to know". *CNBC* (ภาษาอังกฤษ). สืบค้นเมื่อ 2020-03-10.